Harald Andersen

For den danske arkeologen, se Harald Andersen (arkeolog)

Harald Andersen (født 21. juni 1941) er en norsk embetsmann. Han var fra 1986 til 2007 lensmann og politiinspektør i Laksevåg bydel i Bergen.«Omstridt fotballsheriff». Dagbladet (02.11.2002)

Andersen ble landskjent etter et utspill høsten 2002. I forbindelse med et intervju i Det Nye uttalte Andersen at «når en kvinne tar en mann med seg hjem og havner i køya, må du forvente at han ikke tenker med det øverste hodet lenger. I slike saker må også kvinnen bli ansvarlig».«- Kvinner må bruke hodet» Bergens Tidende Morgen (02.11.2002)

Andersen deltok også i en debatt med voldtatte kvinner i regi av samme blad, og sa da til et voldtekstsoffer som da levde i skjul på hemmelig adresse og under nytt navn at «noen kvinner voldtas oftere enn andre, og det sitter en her» mens han klappet henne på skulderen.«Voldtektsoffer ble syk av lensmannen». Dagbladet (02.11.2002) 

Leder i Politiets fellesforbund, Arne Johannessen, mente utsagnet var direkte pinlig.«-Han burde holdt kjeft». Dagbladet (03.11.2002) Politidirektør Ingelin Killengreen og politimesteren i Hordaland tok også avstand fra utspillet.«Killengreen tar avstand» Dagbladet (02.11.2002) Stortingsrepresentant Inga Marte Thorkildsen sendte en skriftlig forespørsel til justisminister Odd Einar Dørum i sakens anledning, og lurte på om justisministeren mente at «vi kan leve med å ha en lensmann som mener, og aktivt argumenterer for, at kvinner som utsettes for vold i hjemmet og kvinner som utsettes for voldtekt i mange sammenhenger kan skylde seg selv».Dokument nr. 15 (2002-2003), Spørsmål nr. 127, datert 25.11.2002. Skriftlige spørsmål til skriftlig besvarelse, Stortinget

Andersen uttalte i ettertid at han følte seg misforstått og misbrukt av mediene. 

Andersen var formann i Sportsklubben Brann fra starten av 2000 til februar 2002. Har ti A-lagskamper som keeper.

 Referanser 

Kategori:Norske politifolk
Kategori:Fotballspillere for SK Brann
Kategori:Fødsler i 1941